বাংলাদেশ চলচ্চিত্র সার্টিফিকেশন বোর্ড

বাংলাদেশ চলচ্চিত্র সার্টিফিকেশন বোর্ড বাংলাদেশে চলচ্চিত্র জনসাধারণ্যে মুক্তির জন্য সার্টিফিকেশন প্রদানের নিমিত্তে গঠিত একটি প্রতিষ্ঠান। প্রতিষ্ঠানটির কার্যালয় বাংলাদেশের রাজধানী ঢাকায় অবস্থিত। ২০২৪ সালে "বাংলাদেশ চলচ্চিত্র সেন্সর বোর্ড" 'বাংলাদেশ চলচ্চিত্র সার্টিফিকেশন আইন, ২০২৩’-এর ৩ ধারার উপধারা (১) অনুযায়ী ১৫ সদস্যের "বাংলাদেশ চলচ্চিত্র সার্টিফিকেশন বোর্ড" এ রূপান্তর করা হয়। ১৯৭৭ সালের ‘সেন্সরশিপ অব ফিল্ম রুলস’ অনুসারে চলচ্চিত্র সেন্সর বোর্ড গঠিত হয়েছিল। প্রতিষ্ঠানটি উক্ত নীতিমালার ১৩নং অনুচ্ছেদে বর্ণিত বিধি অনুসারে সমাজ ও রাষ্ট্রের নিরাপত্তা বা আইন-শৃঙ্খলা, আন্তর্জাতিক সম্পর্ক, ধর্মীয় অনুভূতি, অনৈতিক বা অশ্লীলতা, বীভৎসতা, অপরাধ, নকল প্রভৃতি দিক বিবেচনা করে একটি চলচ্চিত্রকে ছাড়পত্র প্রদান করে থাকতো। চলচ্চিত্র সেন্সর বোর্ড প্রশাসনিকভাবে একজন চেয়ারম্যানের অধীনে পরিচালিত হতো। যার অধীনে একজন ভাইস চেয়ারম্যান, একজন সচিবসহ ছয়জন পরিদর্শক ছিল। এছাড়া বছরের নির্দিষ্ট সময় সরকার কর্তৃক চলচ্চিত্র বাছাইয়ের জন্য সমাজের বিভিন্ন পেশা ও স্তরের লোকদের নিয়ে একটি বোর্ড গঠিত হয় যারা চলচ্চিত্র ছাড়পত্র দিয়ে থাকে। ২০২৪ সালে চলচ্চিত্রকর্মীদের দাবি অনুযায়ী সেন্সর বোর্ড বিলুপ্ত করে এর স্থলে সার্টিফিকেশন বোর্ড গঠন করা হয়। এর জন্য ১৫ সদস্য রাখা হয় যার চেয়ারম্যান করা হয় তথ্য ও সম্প্রচার মন্ত্রণালয়ের সচিবকে। The Censorship of Films Act, 1963 (Amendment upto 2006) এর ধারা ৩ এবং The Bangladesh Censorship of Films Rules, 1977 এর বিধি ৪ মোতাবেক প্রজ্ঞাপনের মাধ্যমে গঠিত হয়ে আসে বাংলাদেশ চলচ্চিত্র সেন্সর বোর্ড। বাংলাদেশ চলচ্চিত্র সার্টিফিকেশন আইন ২০২৩ একটি গুরুত্বপূর্ণ পরিবর্তন হিসেবে প্রকাশিত হয়, যা বাংলাদেশের চলচ্চিত্র ও টেলিভিশন প্রতিষ্ঠানের জন্য চলচ্চিত্রগুলির সার্টিফিকেশন প্রদানের পদ্ধতি ও শর্তাদি ব্যবস্থা স্থাপন করে। গণপ্রজাতন্ত্রী বাংলাদেশ সরকার গেজেট অতিরিক্ত সংখ্যা বাংলাদেশ জাতীয় সংসদ ঢাকা, আইনটি ২৮ কার্তিক, ১৪৩০ মোতাবেক ১৩ নভেম্বর, ২০২৩ তারিখে রাষ্ট্রপতির সম্মতিলাভ করে গেজেট আকারে প্রকাশিত হয়। ২০২৩ সনের ৫২ নং আইন Censorship of Films Act, 1963 রহিতক্রমে সময়োপযোগী করিয়া পুনঃপ্রণয়নকল্পে প্রণীত হয় যা বাংলাদেশ চলচ্চিত্র সার্টিফিকেশন আইন, ২০২৩ নামে অভিহিত হয়। এই আইন দ্বারা পরিচালিত হয়ে চলচ্চিত্রগুলির সার্টিফিকেশনের পদ্ধতি, চলচ্চিত্রের বিভিন্ন অংশের জন্য বর্ণনা ও শ্রেণীবিন্যাস, যেমন উপস্থাপনার ধরন, ভাষা, হিংসাত্মকতা ইত্যাদি উল্লেখ করা হয়। এছাড়াও এই আইনের আওতায় চলচ্চিত্র প্রকাশের জন্য বিভিন্ন নির্দেশনা ও পরিস্থিতি নির্ধারণ করা হয়েছে যা কিনা গ্রেডিং সিস্টেমের আকারে চলচ্চিত্রকে মুক্তি দেয়া যাবে। ২২ সেপ্টেম্বর ২০২৪, প্রজ্ঞাপন জারি করে তথ্য ও সম্প্রচার মন্ত্রণালয় (বাংলাদেশ) সেন্সর বোর্ডের নাম এবং কমিটি বিলুপ্তি করে ১৫ সদস্য-বিশিষ্ট বাংলাদেশ চলচ্চিত্র সার্টিফিকেশন বোর্ড গঠন করে। যার চেয়ারম্যানের দায়িত্ব পালন করবেন তথ্য ও সম্প্রচার মন্ত্রণালয়ের সচিব। প্রথম গঠিত এই বোর্ডে পদাধিকারবলে সদস্য হিসেবে থাকছেন বাংলাদেশ চলচ্চিত্র পরিচালক সমিতির সভাপতি। এর বাইরে সদস্যদের তালিকায় রয়েছেন ইন্ডিপেন্ডেন্ট বিশ্ববিদ্যালয়, বাংলাদেশ এর অধ্যাপক এবং চলচ্চিত্র নির্মাতা ও গবেষক জাকির হোসেন রাজু, নির্মাতা রফিকুল আনোয়ার রাসেল, চলচ্চিত্র প্রযোজক জাহিদ হোসেন, চলচ্চিত্র সম্পাদক ইকবাল এহসানুল কবির, কাজী নওশাবা আহমেদ, নির্মাতা খিজির হায়াত খান ও নির্মাতা তাসমিয়া আফরিন মৌ। সার্টিফিকেশন বোর্ডের সদস্যের তালিকায় আরও রয়েছেন আইন ও বিচার বিভাগের সিনিয়র সচিব/সচিব, প্রধান উপদেষ্টার কার্যালয়ের প্রেস সচিব, তথ্য ও সম্প্রচার মন্ত্রণালয়ের অতিরিক্ত সচিব (চলচ্চিত্র), জননিরাপত্তা বিভাগের একজন প্রতিনিধি, বাংলাদেশ চলচ্চিত্র উন্নয়ন করপোরেশনের ব্যবস্থাপনা পরিচালক। উল্লেখ্য, ১৭ সেপ্টেম্বর পুনর্গঠন করা সেন্সর বোর্ডের পদ ফিরিয়ে দেন নির্মাতা আশফাক নিপুন ও আরেক সদস্য লেখক মোহাম্মদ নাজিম উদ্দিন। "চলচ্চিত্র সেন্সর বোর্ড"। বাংলাপিডিয়া। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৯।  প্রতিবেদক, বিনোদন (২০২৪-০৯-২২)। "সেন্সর বোর্ড যুগের ইতি, সার্টিফিকেশন বোর্ড গঠন"। Prothomalo। সংগ্রহের তারিখ ২০২৪-০৯-২২।  "কর্মকর্তাবৃন্দ"। বাংলাদেশ চলচ্চিত্র সেন্সর বোর্ড। ১৯ মে ২০১৮ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৯।  "চলচ্চিত্র সেন্সর বোর্ডের কমিটিতে থাকছেন যারা"। সময়টিভি (ইংরেজি ভাষায়)। ২৩ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৯।  সেন্সর যুগের অবসান, গঠিত হল চলচ্চিত্র সার্টিফিকেশন বোর্ড প্রতিবেদক, জ্যেষ্ঠ (2023-010-17T18:15+06:00)। "বাংলাদেশ চলচ্চিত্র সার্টিফিকেশন আইন সংসদে উত্থাপনের সুপারিশ"। dhakapost.com। ২০২৪-০৯-১৬ তারিখে মূল থেকে আর্কাইভ করা। সংগ্রহের তারিখ 2024-09-16।  এখানে তারিখের মান পরীক্ষা করুন: |তারিখ= (সাহায্য) "সংসদে 'বাংলাদেশ চলচ্চিত্র সার্টিফিকেশন বিল, ২০২৩' পাস | শিরোনাম"। Noyashotabdi। ২০২৪-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৪-০৯-১৬।  Editor। "সংসদে 'বাংলাদেশ চলচ্চিত্র সার্টিফিকেশন বিল, ২০২৩' পাস"। www.amadershomoy.com (ইংরেজি ভাষায়)। ২০২৪-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৪-০৯-১৬।  প্রতিবেদক, নিজস্ব (২০১৯-১২-০৮)। "চলচ্চিত্র সার্টিফিকেশন আইন চলচ্চিত্রের জন্য বিপজ্জনক হবে"। দৈনিক প্রথম আলো। ২০২৪-০৯-১৬ তারিখে মূল থেকে আর্কাইভ করা। সংগ্রহের তারিখ ২০২৪-০৯-১৬।  প্রতিবেদক, বিনোদন (২০২৪-০৯-২২)। "সেন্সর বোর্ড যুগের ইতি, সার্টিফিকেশন বোর্ড গঠন"। Prothomalo। সংগ্রহের তারিখ ২০২৪-০৯-২২।  TV, News24 (২০২৪-০৯-২২)। "সেন্সর বোর্ডকে সার্টিফিকেশন বোর্ড হিসেবে পুনর্গঠন করে প্রজ্ঞাপন | News24"। news24bd.tv। সংগ্রহের তারিখ ২০২৪-০৯-২২।  "সেন্সর বোর্ড বাদ, চালু হলো চলচ্চিত্র সার্টিফিকেশন বোর্ড"। www.kalerkantho.com। 2024-09। সংগ্রহের তারিখ 2024-09-22।  এখানে তারিখের মান পরীক্ষা করুন: |তারিখ= (সাহায্য) জনকণ্ঠ, দৈনিক। "সেন্সর বাদ, গঠিত হলো চলচ্চিত্র সার্টিফিকেশন বোর্ড"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০৯-২২।  দাপ্তরিক ওয়েবসাইট